wickkiey/tamil-wikipedia-chunked huggingface dataset:
# தமிழ்நாட்டில் போக்குவரத்து

## நீர்வழிப் போக்குவரத்து

### தமிழ்நாட்டிலுள்ள துறைமுகங்கள்

#### குளச்சல் துறைமுகம்

இது ஒரு இயற்கை துறைமுகமாகும். தமிழ்நாடு மாநில அரசின் கட்டுபாட்டில் இருந்த இத்துறைமுகத்தை மத்திய அரசு ஏற்று ரூ21000 கோடி செலவில் நாட்டின் மிகப்பெரிய துறைமுகமாக மாற்றும் முயற்சியை மத்திய அரசு மேற்கொண்டுள்ளது. மிக நீள கப்பல்கள்(mother vessels) ஒரு துறைமுகத்திற்கு வந்து செல்ல 18 அடி ஆழம் தேவை. குளச்சல் துறைமுகம் இயற்கையாகவே 20 அடி ஆழம் கொண்டது.
# ஊர்காவற்றுறை தேர்தல் தொகுதி

**ஊர்காவற்றுறை தேர்தல் தொகுதி** (*Kayts Electorate*) என்பது 1931 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் வடக்கு, தெற்கு, மேற்கு ஆகிய திசைகளில் கடலையும், கிழக்கிலே யாழ்ப்பாணக் குடாவையும் எல்லைகளாகக் கொண்டு, நெடுந்தீவு, ஊர்காவற்துறை உட்பட்ட சப்த தீவுகளை உள்ளடக்கியதாகும். 1960 மார்ச் தேர்தலில் காரைநகர் இத்தொகுதியில் இருந்து பிரிக்கப்பட்டு வட்டுக்கோட்டை தேர்தல் தொகுதியுடன் இணைக்கப்பட்டது.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் ஊர்காவற்துறைத் தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
# ஊர்காவற்றுறை தேர்தல் தொகுதி

## உறுப்பினர்கள்

| தேர்தல் | உறுப்பினர் | படிமம் | கட்சி | காலம் |
| --- | --- | --- | --- | --- |
| 1934 | நெவின்ஸ் செல்வதுரை | <></> | சுயேட்சை | 1934-1936 |
| 1936 | வைத்திலிங்கம் துரைசுவாமி | 1936-1947 |  |  |
| 1947 | அல்பிரட் தம்பிஐயா | <></> | 1947-1952 |  |
| 1952 | அகில இலங்கைத் தமிழ்க் காங்கிரஸ்/ஐதேக | 1952-1956 |  |  |
| 1956 | வி. ஏ. கந்தையா | <></> | இலங்கைத் தமிழரசுக் கட்சி | 1956-1963 |
| மார்ச் 1960 |  |  |  |  |
| சூலை 1960 |  |  |  |  |
| 1963 | வி. நவரத்தினம் | <></> | 1963-1970 |  |
| 1965 |  |  |  |  |
| 1970 | கா. பொ. இரத்தினம் | <></> | 1970-1977 |  |
| 1977 | தமிழர் விடுதலைக் கூட்டணி | 1977-1989 | } |  |
# ஊர்காவற்றுறை தேர்தல் தொகுதி

## அரசாங்க சபைத் தேர்தல்கள்

### 1931 தேர்தல்கள்

பிரித்தானிய இலங்கையில் இலங்கை அரசாங்க சபைக்கான முதலாவது தேர்தல் 1931 சூன் 13 முதல் சூன் 20 வரை இடம்பெற்றது. தொனமூர் ஆணைக்குழு இலங்கைக்கு மேலாட்சி (டொமினியன்) அந்தஸ்து வழங்காத காரணத்தால் யாழ்ப்பாண இளைஞர் காங்கிரஸ் இத்தேர்தலைப் புறக்கணிக்குமாறு மக்களைக் கோரியது. இதனால், இலங்கையின் வட மாகாணத்தின் அனைத்து நான்கு தொகுதிகளிலும் (யாழ்ப்பாணம், காங்கேசன்துறை, பருத்தித்துறை, ஊர்காவற்றுறை) தேர்தல் மனுக்கள் சமர்ப்பிக்கப்படவில்லை.
# ஊர்காவற்றுறை தேர்தல் தொகுதி

## அரசாங்க சபைத் தேர்தல்கள்

### 1936 தேர்தல்கள்

பிரித்தானிய இலங்கையில் இலங்கை அரசாங்க சபைக்கான இரண்டாவது தேர்தல் 1936 ஆம் ஆண்டில் நடைபெற்றது. ஊர்காவற்றுறை தேர்தல் தொகுதியில் பதிவு செய்யப்பட்ட வாக்காளர்கள் 56,723 ஆவர். 1936 சனவரியில் இடம்பெற்ற தேர்தல் நியமன நாளன்று வை. துரைசுவாமியை இ. முருகேசம்பிள்ளை பிரேரிக்க, பீலிக்சு பொன்னம்பலம் அனுமதித்தார். வேறு எவரும் போட்டியிட முன்வராததால், துரைசுவாமி போட்டியின்றித் தெரிவு செய்யப்பட்டார்.
# ஊர்காவற்றுறை தேர்தல் தொகுதி

## நாடாளுமன்றத் தேர்தல்கள்

### 1947 தேர்தல்கள்

1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:
| align=அல்பிரட் தம்பிஐயா | align=சுயேட்சை | align=தராசு | 5,552 | 31.01% |  |
| --- | --- | --- | --- | --- | --- |
| &nbsp; | align=ஏ. வி. குலசிங்கம் | align=அகில இலங்கைத் தமிழ்க் காங்கிரஸ் | align=கை | 5,230 | 29.21% |
| align=கே. அம்பலவாணர் | align=குடை | 3,701 | 20.67% |  |  |
| align=வைத்திலிங்கம் துரைசுவாமி | align=சுயேட்சை | align=ஈருருளி | 2,438 | 13.62% |  |
| align=ஜே. சி. அமரசிங்கம் | align=விளக்கு | 981 | 5.48% |  |  |
| **தகுதியான வாக்குகள்** | **17,902** | **100.00%** |  |  |  |
| நிராகரிக்கப்பட்டவை | 502 |  |  |  |  |
| மொத்த வாக்குகள் | 18,404 |  |  |  |  |
| பதிவு செய்யப்பட்ட வாக்காளர்கள் | 33,045 |  |  |  |  |
| வாக்கு வீதம் | 55.69% | } |  |  |  |
# ஊர்காவற்றுறை தேர்தல் தொகுதி

## நாடாளுமன்றத் தேர்தல்கள்

### 1952 தேர்தல்கள்

24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:  
| &nbsp; | align=அல்பிரட் தம்பிஐயா | align=அகில இலங்கைத் தமிழ்க் காங்கிரஸ் | align=யானை | 9,517 | 43.44% |
| --- | --- | --- | --- | --- | --- |
| align=ஏ. தியாகராஜா | align=சுயேட்சை | align=தராசு | 5,649 | 25.78% |  |
| align=கிளவ் பாலசிங்கம் | align=சுயேட்சை | align=ஈருருளி | 5,090 | 23.23% |  |
| &nbsp; | align=வி. நவரத்தினம் | align=இலங்கைத் தமிழரசுக் கட்சி | align=கை | 1,420 | 6.48% |
| align=சோமசுந்தரம் சேனாதிராஜா | align=சுயேட்சை | align=சாவி | 234 | 1.07% |  |
| **தகுதியான வாக்குகள்** | **21,910** | **100.00%** |  |  |  |
| நிராகரிக்கப்பட்டவை | 199 |  |  |  |  |
| மொத்த வாக்குகள் | 22,109 |  |  |  |  |
| பதிவு செய்யப்பட்ட வாக்காளர்கள் | 30,138 |  |  |  |  |
| வாக்கு வீதம் | 73.36% | } |  |  |  |
# ஊர்காவற்றுறை தேர்தல் தொகுதி

## நாடாளுமன்றத் தேர்தல்கள்

### 1956 தேர்தல்கள்

5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:  
| &nbsp; | align=வி. ஏ. கந்தையா | % |  |  |  |
| --- | --- | --- | --- | --- | --- |
| &nbsp; | align=வி. ஏ. கந்தையா | % |  |  |  |
| &nbsp; | align=வி. ஏ. கந்தையா | % |  |  |  |
| &nbsp; | align=வி. நவரத்தினம் | % |  |  |  |
| &nbsp; | align=வி. நவரத்தினம் | % |  |  |  |
| &nbsp; | align=கா. பொ. இரத்தினம் | % |  |  |  |
| &nbsp; | align=கா. பொ. இரத்தினம் | align=தமிழர் விடுதலைக் கூட்டணி | align=சூரியன் | 17,640 | 64.05% |
| align=வி. நவரத்தினம் | align=சுயேட்சை | align=தராசு | 8,673 | 31.49% |  |
| align=எம். அமிர்தலிங்கம் | align=சுயேட்சை | align=யானை | 661 | 2.40% |  |
| align=யோகேந்திரா துரைசுவாமி | align=சுயேட்சை | align=கதிரை | 279 | 1.01% |  |
| align=தம்பையா பரநிருபசிங்கம் | align=சுயேட்சை | align=மணி | 185 | 0.67% |  |
| align=கே. கனகரத்தினம் | align=சுயேட்சை | align=சாவி | 103 | 0.37% |  |
| **தகுதியான வாக்குகள்** | **27,541** | **100.00%** |  |  |  |
| நிராகரிக்கப்பட்டவை | 132 |  |  |  |  |
| மொத்த வாக்குகள் | 27,673 |  |  |  |  |
| பதிவு செய்யப்பட்ட வாக்காளர்கள் | 36,372 |  |  |  |  |
| வாக்கு வீதம் | 76.08% | } |  |  |  |
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், கா. பொ. இரத்தினம் உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.
# கோ ஆதன் செல்லிரும்பொறை

**கோ ஆதன் செல்லிரும்பொறை** புகழூர்க்கல்வெட்டில் குறிக்கப்படும் ஒரு நபர். சங்ககால நூல் பதிற்றுப்பத்து சேர மன்னன் செல்வக் கடுங்கோ வாழியாதன் என்னும் சேர மன்னனைக் குறிப்பிடுகிறது. இவனது மகன் பெருஞ்சேரல் இரும்பொறை என்றும், பேரன் இளஞ்சேரல் இரும்பொறை என்றும் அந்த நூல் குறிப்பிடுகிறது. இந்தக் கல்வெட்டு கோ ஆதன் செல்லிரும்பொறை மகன் பெருங்கடுங்கோ என்றும், இப் பெருங்கடுங்கோ மகன் இளங்கடுங்கோ என்றும் குறிப்பிடுகிறது. எனவே 'செல்', 'செல்வம்' என்னும் சொல் ஒப்புமையைக் கொண்டு செல்வக் கடுங்கோ வாழியாதனும், கோ ஆதன் செல்லிரும்பொறையும் ஒருவர் எனக் கொள்ள இயலவில்லை.  
கல்வெட்டு குறிப்பிடும் குறிப்பிடும் பெருங்கடுங்கோ, இளங்கடுங்கோ ஆகியோரைப் புலவர்கள் எனக் காண்கிறோம். இவர்கள் அரசர் புலவர்கள். கலித்தொகை நூல் ஏனைய சங்கப்பாடல்களை நோக்கக் காலத்தால் பிற்பட்டது. எனவே பெருங்கடுங்கோ மன்னனைப் பாலை பாடிய பெருங்கடுங்கோ எனக் கொண்டால் கல்வெட்டு காட்டும் அரசர்களின் காலம் பதிற்றுப்பத்து காட்டும் அரசர்களின் காலத்திற்குப் பிற்பட்டது எனக் கொள்வது பொருத்தமானது.
# சங்ககால அரசன்-புலவர்

சங்ககாலத்தில் அரசர்களாக விளங்கிப் பாடல்கள் பாடிய புலவர்களை அரசர் புலவர்கள் எனக் குறிப்பிடுகிறோம்.
;சேரர்
1. சேரமான் எந்தை
1. சேரமான் இளங்குட்டுவன்
1. சேரமான் கணைக்கால் இரும்பொறை
1. சேரமான் கோட்டம்பலத்துத் துஞ்சிய மாக்கோதை
1. பாலை பாடிய பெருங்கடுங்கோ
1. மருதம் பாடிய இளங்கடுங்கோ
;சோழர்
1. சோழன் குளமுற்றத்துத் துஞ்சிய கிள்ளிவளவன்
1. சோழன் நலங்கிள்ளி
1. சோழன் நல்லுருத்திரன்
;பாண்டியர்
1. இளம் பெருவழுதி
1. பாண்டியன் ஆரியப்படைகடந்த நெடுஞ்செழியன்
1. பாண்டியன் தலையாலங்கானத்துச் செருவென்ற நெடுஞ்செழியன்
1. பாண்டியன் பன்னாடு தந்தான்
1. பாண்டியன் மாறன் வழுதி
# செங்காயபன்

செங்காயபன் என்பவர் சங்ககாலச் சமணத் துறவி. புகழூர்க் கல்வெட்டு இவரைத் தா அமணன் யாற்றூர் செங்காயபன் எனக் குறிப்பிடுகிறது. கி.பி. முதல் நூற்றாண்டில் வாழ்ந்தவர். கருவூர் மாவட்டம் சர்க்கரை ஆலை உள்ள புகழூரை அடுத்துள்ள வேலாயுதம்பாளையம் என்னும் ஊரில் ஆறுநாட்டான்மலை என்னும் குன்று ஒன்று உள்ளது. அதன் உச்சியில் முருகன் கோயில் ஒன்று உள்ளது, மாறையாலான அந்தக் குன்றின் இடைப் பகுதியில் வடபுறமும், தென்புறமும் அகன்ற குகைகள் உள்ளன. அந்தக் குகைகளில் சமண முனிவர்கள் பலர் தங்கித் தவம் செய்துவந்தனர். அவர்களின் தலைவர் இந்த யாற்றூர் செங்காயபன். இந்தக் குன்றை அடுத்து வடபுறம் சுமார் 500 மீட்டர் தொலைவில் காவிரி ஆறு ஓடுகிறது. அங்கு அதன் வடகரையில் நன்செய்ப்புகழூர், புன்செய்ப்பகழூர் என்னும் ஊர்கள் உள்ளன. இது பண்டைக் காலத்தில் அடிக்கடி ஆற்று வெள்ளம் புகுந்த ஊர் என்பதால் புகலூர் என வழங்கப்பட்டுப் பின்னர் புகழூர் என எழுதப்பட்டுவருகிறது. இந்த ஊர்களுக்குப் புகழூர் என்னும் பெயர் தோன்றுவதற்கு முன்னர் ஆற்றூர் என்னும் பெயர் இருந்திருக்க வேண்டும் என்பதை யாற்றூர் (ஆற்றூர்) செங்காயபன் என்னும் கல்வெட்டுக் குறிப்பால் அறியமுடிகிறது.  
சமணத் துறவியர் இரு வகையினர். ஒரு சாரார் ஆடை உடுத்தாமல் வானத்தையே ஆடையாகக் கொள்வர். இந்தச் செங்காயபன் இப்படுப்பட்ட துறவி. இவனது பெயரில் உள்ள ‘அமணன்’ (அம்மணன்) என்னும் சொல்லால் இதனை அறியலாம். ‘தா’ என்னும் சொல் குற்றம் என்னும் பொருளைத் தரும். இவன் குற்றத்தை அம்மணமாக்கியவன் எனக் கொள்ளுதலும் ஒன்று. ‘செங்காயம்’ என்னும் சொல்லும் தூய-உடம்பு என்னும் பொருளைத் தருவதை நாம் எண்ணிப்பார்க்க வேண்டும்.
# பேத்ரோ கலூங்சோத்

**பேத்ரோ கலூங்சோத்** (*Pedro Calungsod*)(c. 1654 – 2 ஏப்ரல் 1672) ஒரு பிலிப்பீய கத்தோலிக்கரும், மறைபணியாளரும் ஆவார். இவர் தனது கத்தோலிக்க நம்பிக்கைக்காக 1672ஆம் ஆண்டு குவாம் தீவில் தனது 17 அல்லது 18ஆம் அகவையில் கொல்லப்பட்டார். இவரின் முயற்சியால் பலர் அத்தீவில் மனம் மாறினார்கள் என்பர்.  
இவருக்கு திருத்தந்தை இரண்டாம் அருள் சின்னப்பர் 5 மார்ச் 2000இல் அருளாளர் பட்டம் அளித்தார்.
# பேத்ரோ கலூங்சோத்

## வாழ்க்கைக் குறிப்புகள்

பேத்ரோ கலூங்சோத் பற்றிய வரலாற்றுக் குறிப்புகள் சிலவே உள்ளன. அக்குறிப்புகளும் இயேசு சபையைச் சார்ந்த தியேகோ லூயிசு சான் விட்டோரசு என்பவர் மறைச்சாட்சியாக இறந்த வரலாற்றைக் கூறும் ஏட்டில்தான் காணப்படுகின்றன.  
கலூங்சோத் பிலிப்பீன்சு நாட்டின் சேபு (*Cebu*) என்னும் தீவில் பிறந்தார் என்னும் அவர் பேசிய மொழி செபுவானோ (*Cebuano*) என்றும் தெரிகிறது. அவர் சுமார் 1665இல் பிறந்திருக்க வேண்டும். அவருடைய திருமுழுக்குப் பற்றிய ஆவணமும் கிடைக்கவில்லை. தந்தை தியோகோவுக்குத் துணையாளராக கலூங்சோத் செயல்பட்டார் என்பது மட்டும் உறுதியாகத் தெரிகிறது. கலூங்சோத் ஒரு வேதியராக (*Catechist*) பணியாற்றினார். அவருக்கு 12-15 வயது ஆனபோது அவர் தந்தை தியோகோவுடன் வேதியராகப் பணிசெய்யத் தொடங்கினார்.  
1668இல் மறைப்பணி செய்வதற்காக குவாம் (*Guam*) தீவுக்குச் சென்றபோது தந்தை தியோகோ தம்மோடு தம் துணைவரான கலூங்சோத் என்பவரையும் கூடவே அழைத்துச் சென்றார். எசுப்பானிய மறைப்பணியாளர் பலரும் அங்கு உழைத்தனர். அவ்வமயம் குவாம் தீவு சேபு மறைமாவட்டத்தின் பகுதியாக இருந்தது.  
மறைப்பணியாளரின் செயல்பாட்டைச் சிலர் எதிர்த்தனர். 1672, ஏப்பிரல் 2ஆம் நாள் ஒரு குழந்தைக்குத் திருமுழுக்கு வழங்கச் சென்றபோது எதிரிகள் ஒன்றுசேர்ந்து, தந்தை தியோகோவையும் அவருடைய துணையாளர் பேத்ரோ கலூங்சோதையும் ஈட்டிகளால் தாக்கினர். இளம் வயதினரான பேத்ரோ அந்தத் தாக்குதலிலிருந்து எளிதாகத் தப்பியிருப்பார். ஆனால் தந்தை தியேகோவைத் தனியே விட்டுவிட அவருக்கு மனம் இசையவில்லை. அவர்கள் கையில் ஆயுதமும் இல்லை.  
கலூங்சோதின் நெஞ்சை ஈட்டி ஊடுருவியது. காயமுற்று தரையில் வீழ்ந்தார் கலூங்சோத். கிராவோ என்னும் எதிரி ஓடிச்சென்று கைவாளை உருவி கலூங்சோதின் தலையைக் கொய்தார். தரையில் விழுந்துகிடந்த தந்தை தியேகோவால் கலூங்சோதைக் காப்பாற்ற முடியவில்லை. அவர் தம் கையில் இருந்த சிலுவையை எடுத்து கலூங்சோதுக்கு ஆசி வழங்கி பாவமன்னிப்பு அளித்தார். கலூங்சோதின் உயிர் பிரிந்தது.  
இறந்த இருவரின் உடல்களையும் இழுத்து, கடற்கரைக்குக் கொண்டுசென்றனர் எதிரிகள். அவர்களது கால்களில் பெருங்கற்களைக் கட்டி, படகில் ஏற்றிக் கடலினுள் சென்று, அங்கு அவ்வுடல்களை வீசிவிட்டனர். அவ்வுடல்கள் கண்டுபிடிக்கப்படவில்லை.
# பேத்ரோ கலூங்சோத்

## பேத்ரோ கலூங்சோத் புனிதர் நிலைக்கு உயர்த்தப்படல்

2012, அக்டோபர் 21ஆம் நாள், அகில உலக மறைபரப்பு ஞாயிறன்று, திருத்தந்தை பதினாறாம் பெனடிக்ட் பிலிப்பீன்சு நாட்டவரான பேத்ரோ கலூங்சோத் என்னும் மறைச்சாட்சியாளருக்கு புனிதர் பட்டம் அளித்து வழங்கினார். அவ்விழா உரோமை புனித பேதுரு பெருங்கோவில் வளாகத்தில் திருத்தந்தையின் தலைமையில் நிகழ்ந்தது.  
அந்நாளில் கீழ்வரும் எழுவருக்கு புனிதர் பட்டம் வழங்கப்பட்டது:
- பேத்ரோ கலூங்சோத் (17ஆம் வயதில் கிறித்தவ நம்பிக்கைக்காகக் கொல்லப்பட்ட பிலிப்பீனோ மறைச்சாட்சி)
- கத்தேரி தேக்கக்விதா (அமெரிக்க முதற்குடி மக்களிடமிருந்து வரும் முதல் புனிதர்
- மேரியான் கோப் (ஹவாயி இராச்சியத்தில் தொழுநோயாளருக்குப் பணிபுரிந்த பிரான்சிஸ்கு சபைப் பெண்துறவி)
- ஜாக் பெர்த்யூ (மடகாஸ்காரில் கிறித்தவ நம்பிக்கையின் பொருட்டு மறைச்சாட்சியாக உயிர்துறந்த இயேசு சபைத் துறவி - 19ஆம் நூற்றாண்டு)
- கார்மென் சால்லெஸ் இ பராங்குவேராஸ் (எசுப்பானிய நாட்டுப் பெண் துறவி; குழந்தைகளுக்குக் கல்வியறிவு அளிக்க ஒரு துறவற சபையை 1892இல் நிறுவியவர்)
- ஜொவான்னி பட்தீஸ்தா பீயாமார்த்தா - 1900இல் ஒரு துறவற சபையை நிறுவிய இவர் இத்தாலியின் பிரேஷியாவில் கத்தோலிக்க அச்சகத்தையும் வெளியீட்டு நிறுவனத்தையும் ஏற்படுத்தினார்)
- அன்னா ஷேஃபர் (19ஆம் நூற்றாண்டு செருமானியப் பொதுநிலைப் பெண்மணி. இவர் கொதிகலத்தில் விழுந்ததால் ஏற்பட்ட புண்கள் காரணமாக வாழ்நாள் முழுதும் துன்புற்றவர். நோய்நொடிகளால் துன்புறுவோருக்கு நம்பிக்கையளிக்கும் ஒருவர்)
# பேத்ரோ கலூங்சோத்

## புனிதர் பட்ட நிகழ்ச்சியின் சிறப்புக் கூறுகள்

- 2012, அக்டோபர் 21ஆம் நாள் நிகழ்ந்த புனிதர் பட்டமளிப்பு விழாவில் 80 ஆயிரத்திற்கும் மேலானோர் கலந்துகொண்டனர்.
- புனிதர் பட்டம் பெற்ற எழுவருள் பேத்ரோ கலூங்சோத் மிகவும் இளையவர். அவருக்கு 17 வயது நடக்கையில் அவர் கிறித்தவ நம்பிக்கையின் பொருட்டுக் கொல்லப்பட்டார்.
- பிலிப்பீன்சு நாட்டிலிருந்து புனிதர் பட்டம் பெற்ற இரண்டாம் நபர் கலூங்சோத். அந்நாட்டின் முதல் புனிதர் லொரேன்சோ ரூயிஸ். அவர் 1637இல் சப்பானில் கொல்லப்பட்டார். அவர் 1987, அக்டோபர் 17ஆம் நாள் திருத்தந்தை இரண்டாம் யோவான் பவுலால் புனிதர் நிலைக்கு உயர்த்தப்பட்டார்.
- புனிதர் பட்ட நிகழ்ச்சியின்போது மிக அதிக எண்ணிக்கையில் பங்கேற்றவர்கள் பிலிப்பீன்சு நாட்டவர்களே. நாடுபெயர்ந்து வாழும் பிலிப்பீனோ மக்கள் பெரும் எண்ணிக்கையில் உரோமை நகரிலும் இத்தாலியின் பல பகுதிகளிலும் உள்ளனர் என்பது குறிப்பிடத்தக்கது. அவர்கள் தம் கைகளில் கொடிகளை ஏந்தி, மகிழ்ச்சி ஆரவாரத்தோடு புனிதர் பட்ட நிகழ்ச்சியில் கலந்துகொண்டனர்.
- புனிதர் பட்ட நிகழ்ச்சியின்போது பிலிப்பீன்சு நாட்டு செபு (*Cebu*) பிரதேசத்தவரான கலூங்சோத் என்பவரின் சொந்த மொழியான செபுவானோவிலும் (Cebuano) இறைவேண்டல் நிகழ்ந்தது.
# கருந்திட்டைக்குடி

**கருந்திட்டைக்குடி**, தமிழ்நாட்டின் தஞ்சாவூர் மாவட்டத்தில் அமைந்துள்ள ஊராகும். முற்காலத்தில் கருந்திட்டைக்குடி என்ற பெயரால் அழைக்கப்பட்டது. தற்போது, **கரந்தட்டாங்குடி** என்றும் சுருக்கமாக **கரந்தை** என்றும் அழைக்கப்படுகிறது.
# கருந்திட்டைக்குடி

## சமணக்கோயில்

கரந்தட்டாங்குடியில் புகழ் பெற்ற சமண ஆலயம் உள்ளது. இப்பகுதியில் சமணர்கள் வாழ்கின்றனர். கரந்தை ஆதீஸ்வரசுவாமி ஜினாலயம் எனும் கோயிலுள்ள மூலவர் சுமார் 600 ஆண்டுகள் பழமை வாய்ந்ததாகலாம் என்று கருதப்படுகிறது.  
கும்பகோணம் சந்திரப்பிரப பகவான் ஜினாலயம் சோழ நாட்டில் உள்ள ஜினாலயங்களில் ஒன்றாகும். கரந்தட்டாங்குடி, மன்னார்குடி, தீபங்குடி ஆகிய தலங்களில் சமணர் கோயில்கள் உள்ளன.
# கருந்திட்டைக்குடி

## கரந்தட்டாங்குடி சப்தஸ்தானம்

கரந்தட்டாங்குடி சப்தஸ்தானம் என்பது கரந்தட்டாங்குடி, வெண்ணாற்றங்கரை, திட்டை, கூடலூர், கடகடப்பை, மாரியம்மன்கோயில், பூமாலை ஆகிய கோயில்களை உள்ளடக்கியதாகும். கரந்தட்டாங்குடி வசிஷ்டேஸ்வரர் கோயிலிலிருந்து புறப்படும் கண்ணாடிப் பல்லக்கு, மிகவும் விமரிசையாக அலங்கரிக்கப்பட்டு, பிற பல்லக்குகளுடன் இணைந்து, அனைத்து சப்தஸ்தானங்களுக்கும் சென்று பின்னர் இறுதியில் கரந்தட்டாங்குடியை வந்தடையும். பல ஆண்டுகளாக நடைபெற்றுவந்த கரந்தட்டாங்குடி சப்தஸ்தானம் சில ஆண்டுகளாக நடைபெறவில்லை.
# கருந்திட்டைக்குடி

## கல்வி

இவ்வூரில் பிறந்து வளர்ந்த தமிழவேள் உமாமகேசுவரனார், இவ்வூரிலேயே கரந்தைத் தமிழ்க்கல்லூரியை நிறுவி தமிழ்த் தொண்டாற்றினார். கரந்தைத் தமிழ்க் கல்லூரி ஆயிரக்கணக்கான நூல்களைக் கொண்டு விளங்குகிறது.
# கருந்திட்டைக்குடி

## பிரபலங்கள்

தமிழவேள் உமாமகேசுவரனார்,
கரந்தை தர்மாம்பாள்
# ஆரப்பாளையம் (மதுரை)

**ஆரப்பாளையம்** (*Arappalayam* அல்லது *Arapalayam*) என்பது தமிழ் நாட்டின் மதுரை நகரத்தின் ஒரு பகுதியாகும். இப்பகுதி வைகை ஆற்றின் தென்கரையில் அமைந்துள்ளது. இது மதுரை மத்தி (சட்டமன்றத் தொகுதி) சார்ந்தது. இதன் அஞ்சல் குறியீடு 625016.  
ஆற்றின் கரையில் அமைந்துள்ள பகுதி என்பதால் இப்பகுதிக்கு ஆறு, பாளையம் ஆகிய இரண்டு சொற்களையும் சேர்த்து *ஆற்றுப்பாளையம்* எனப் பெயரிடப்பட்டுப் பின் *ஆரப்பாளையம்* என மருவி இருக்கலாம் என்பது செவிவழிச் செய்தி.  
மதுரை இரயில்நிலையத்திலிருந்து ஒரு கி.மீ. தொலைவிலும், மதுரை வானூர்தி நிலையத்திலிருந்து 11 கி.மீ. தொலைவிலும் அமைந்துள்ளது. பருத்தி ஆலை *மதுரா கோட்ஸ்* இப்பகுதியில் அமைந்துள்ளது.
# ஆரப்பாளையம் (மதுரை)

## தெருக்களும் பகுதிகளும்

ஆரப்பாளையம் மெயின் ரோடு, மேலப் பொன்னகரம் (10 தெருக்கள்), பொன்னகரம் பிராட்வே, ஆரப்பாளையம் கிராஸ் ரோடு, கிருஷ்ணாபாளையம் தெருக்கள், மோதிலால் தெருக்கள், அழகரடி தெருக்கள், மெய்யப்பன் தெரு, ஹார்வி நகர், சகாயமாதா தெரு, ஏஏ ரோடு, டிடி ரோடு, ஜேஜே ரோடு , புட்டுத்தோப்பு, கரிமேடு, மஞ்சள் மேடு, கோமாஸ் பாளையம், ஞானஒளிபுரம், ஹார்வி நகர், ஆரப்பாளையம் பேருந்து நிலையம் ஆகியவை ஆரப்பாளையத்தைச் சேர்ந்த தெருக்களும் பகுதிகளுமாகும்.
# ஆரப்பாளையம் (மதுரை)

## வழிபாட்டுத் தலங்கள்

### இந்துக் கோவில்கள்

- புட்டு சொக்கநாதர் கோவில்
- (சிவனின் 64 திருவிளையாடல்களில் ஒன்றான *பிட்டுக்கு மண் சுமந்தது* என்னும் திருவிளையாடல் நடந்த வரலாற்றுச் சிறப்புடையது இக்கோவில்).  
- இரயில்வே காலனி செல்வ விநாயகர் கோவில்  
- வைகை பெருமாள் கோவில்  
- இக்கோவிலின் முதன்மைக் கடவுளான பெருமாளின் சிலை வைகை ஆற்றில் கண்டெடுக்கப்பட்டதாகக் கூறப்படுகிறது. அரசால் போக்குவரத்துக்கும் பொதுமக்களின் நடமாட்டத்துக்கும் இடைஞ்சலாக இருப்பதாக முடிவெடுக்கப்பட்டதால், தற்பொழுது இச்சிலை மேலப் பொன்னகரம் மெயின் ரோட்டிலுள்ள கிருஷ்ணன் கோவிலில் (ஆனந்த் மெமோரியல் பள்ளிக்கு எதிரேயுள்ள) வைக்கப்பட்டுள்ளது.  
- வைகை ஆஞ்சநேயர் கோவில்
# ஆரப்பாளையம் (மதுரை)

## வழிபாட்டுத் தலங்கள்

### கிறித்துவ தேவாலயங்கள்

- புனித வளனார் ஆலயம், ஞானஒளிபுரம்  
- சிஎஸ்ஐ சர்ச், கரிமேடு, புட்டுத் தோப்பு, மேலப்பொன்னகரம் 5 ஆவது தெரு.
# ஆரப்பாளையம் (மதுரை)

## வழிபாட்டுத் தலங்கள்

### மசூதிகள்

டிடி ரோடு, கரிமேடு-இங்கு இசுலாமியர்களின் வழிபாட்டுத் தலங்கள் உள்ளன.
# ஆரப்பாளையம் (மதுரை)

## கல்வி நிறுவனங்கள்

- விகாசா பள்ளி, அழகரடி அருகில்
- புனித பிரிட்டோ மேல்நிலைப் பள்ளி, ஞானஒளிபுரம்
- ஆர்சி பிரைமரி பள்ளி, ஞானஒளிபுரம்
- ஹோலி ஃபேமிலி மேல்நிலைப் பள்ளி, மேலப் பொன்னகரம் 5 ஆவது தெரு
- ஆனந்த் மெமோரியல் மெட்ரிக்குலேஷன் பள்ளி, ஆரப்பாளையம் பேருந்து நிலையம்.
- கேப்ரன் ஹால் மேல்நிலைப்பள்ளி, புட்டுத் தோப்பு
- மீனாட்சி பள்ளி, மோதிலால் 4 ஆவது தெரு
- குமார் இங்கிலீஷ் பள்ளி, மோதிலால் 4 ஆவது தெரு
- ஏஞ்சல் நர்சரி பள்ளி, மோதிலால் 3 ஆவது தெரு
- ராஜம் வித்தியாலயம், காளவாசல்
- மதுரை முத்து நடுநிலைப் பள்ளி, அழகரடி
- லயோலா தொழில்நுட்ப நிறுவனம், ஞானஒளிபுரம்
# ஆரப்பாளையம் (மதுரை)

## பேருந்து நிலையம்

இங்கு அமைந்துள்ள பேருந்து நிலையம் மதுரை நகரில் அமைந்துள்ள முக்கியப் பேருந்து நிலையங்களுள் ஒன்றாகும். இந்தப் பேருந்து நிலையத்திலிருந்து தேனி, திண்டுக்கல், கோயம்புத்தூர், திருப்பூர், ஈரோடு, சேலம் போன்ற முக்கிய ஊர்களுக்கும், இந்நகரங்களைத் தலைமையகமாகக் கொண்டு செயல்படும் மாவட்டங்களிலுள்ள பிற ஊர்களுக்கும் செல்லும் புறநகர்ப் பேருந்துகள் இயக்கப்படுகின்றன. திருமங்கலம் பேருந்து நிலையம், மதுரை மாநகராட்சி ஒருங்கிணைந்த பேருந்து நிலையம் மற்றும் வேறு சில பகுதிகளுக்கும் இங்கிருந்து 24 மணி நேரமும் நகரப் பேருந்துகளும் இயக்கப்படுகின்றன.
# ஆரப்பாளையம் (மதுரை)

## திரையரங்குகள்

இங்கு அமைந்துள்ள திரையரங்குகள்:
- மதி திரையரங்கு
- குரு திரையரங்கு
- மிட்லேண்ட் திரையரங்கு
- வெள்ளைக்கண்ணு திரையரங்கு
- சோலமலை திரையரங்கு
- ராம்-விக்டோரியா திரையரங்கு
- மாப்பிளை விநாயகர், மாணிக்க விநாயகர் திரையரங்குகள்
- Thangam Parameshwari theatre
# கற்பகப் பிள்ளையார் கோயில், உரும்பிராய்

**உரும்பிராய் கற்பகப் பிள்ளையார் கோயில்** இலங்கையின் வட பகுதியில் அமைந்துள்ள உரும்பிராய் என்னும் ஊரில் அமைந்துள்ள ஒரு பிள்ளையார் கோயில். பலாலி வீதியில் யாழ்ப்பாண நகரத்தில் இருந்து ஏறத்தாழ 4 மைல்கள் தொலைவில் இக் கோயில் அமைந்துள்ளது. பலாலி வீதிக்கு மேற்கே, உரும்பிராய் வடக்கில், ஓடையம்பதி என்று அழைக்கப்படும் குறிச்சியில் இக் கோயில் அமைந்துள்ளதால் **உரும்பிராய் ஓடையம்பதி கற்பகப் பிள்ளையார் கோயில்** என்ற பெயராலும் இக்கோயில் அறியப்படுவது உண்டு.  
கோயிலின் தெற்கு மேற்கு வீதிகளில் உரும்பிராய் சைவத்தமிழ் வித்தியாலயமும், கிழக்கில் பலாலி வீதிக்கு அடுத்த பக்கத்தில் பலநோக்குக் கூட்டுறவுச் சங்க மண்டபமும், வடபால் தோட்ட நிலங்களும் அமைந்துள்ளன.
# கற்பகப் பிள்ளையார் கோயில், உரும்பிராய்

## வரலாறு

1834 ஆம் ஆண்டில் கணபதி ஐயர் என்பவர் உரும்பிராய் மக்களின் உதவியுடன் தற்போது கோயில் இருக்கும் பகுதியில் மூன்று பரப்பு நிலத்தில் ஒரு சிறிய கோயிலைக் கட்டுவித்தார். இதன் விரிவாக்கத்துக்காக, இதற்கு மேற்குப் பகுதியில் அமைந்திருந்த நிலங்களை உரும்பிராய் கிழக்கைச் சேர்ந்த அவற்றின் உரிமையாளர் நன்கொடையாக வழங்கினார். அன்றைய கோயிலுக்கும் பலாலி வீதிக்கும் இடையே இன்னொரு நிலமும் வீடும் விரிவாக்கத்துக்குத் தடையாக இருந்தன. இன்னொரு அன்பர் தனக்குச் சொந்தமாக அயலில் இருந்த நிலத்தை மாற்றீடாகக் கொடுத்து அக்காணியையும் கோயிலுக்காகப் பெற்றுக்கொடுத்தார். இதனால், கோயிலைப் பெரிதாகக் கட்டுவதற்குத் தேவையான நிலங்கள் கிடைத்தன. கோயில் விரிவாக்கத்துக்காக மட்டுமன்றி, பள்ளிக்கூடங்கள் போன்ற பொதுத் தேவைகளுக்காகவும் குத்தகைக்குக் கொடுக்கக்கூடிய அளவுக்குக் கோயிலுக்கு நிலங்கள் இருந்தன. உரும்பிராய் சைவத்தமிழ் வித்தியாலயம், உரும்பிராய் சந்திரோதய வித்தியாலயம் என்பன இக்கோயிலுக்குச் சொந்தமான நிலங்களிலேயே அமைக்கப்பட்டன.  
அக்காலத்தில் உரும்பிராய் கிழக்கிலும், வடக்கிலும் வாழ்ந்த சிலர் ஊர்மக்களின் உதவியுடன் கோயிலின் கருவறை விமானத்தைக் கட்டியதுடன் ஆண்டு தோறும் பத்து நாட்கள் திருவிழாக்கள் நடைபெறவும் ஒழுங்கு செய்தனர். 19 ஆம் நூற்றாண்டின் பிற்பகுதியிலும், 20 ஆம் நூற்றாண்டுத் தொடக்கத்திலும் உரும்பிராயைச் சேர்ந்த பலர் மலாயாவுக்குச் சென்று செல்வம் சேர்த்தனர். இவர்களிற் பலரும் கோயிலுக்குப் புதிய மண்டபங்களைக் கட்டுவதிலும், திருத்த வேலைகளைச் செய்வதிலும் உதவினர். தற்காலத்திலும், கனடா, ஆசுத்திரேலியா, ஐரோப்பிய நாடுகள் போன்ற வெளி நாடுகளில் வாழும் உரும்பிராயைச் சேர்ந்தவர்கள் பலர் திருவிழா உபய காரர்களாக இருப்பதுடன், பல்வேறு திருப்பணிகளுக்கும் நிதி உதவி வருகின்றனர். 1982 ஆம் ஆண்டில் கோயிலுக்கு இராச கோபுரம் கட்டுவதற்காக அடிக்கல் நாட்டப்பட்டது. 1991 ஆம் ஆண்டில் கோபுர வேலைகள் நிறைவடைந்து குடமுழுக்கும் இடம்பெற்றது.
# கற்பகப் பிள்ளையார் கோயில், உரும்பிராய்

## நிர்வாகம்

கோயில், பரிபாலன சபையினால் நிர்வாகம் செய்யப்பட்டு வருகிறது. இதற்காகப் 17 உறுப்பினர்களைக் கொண்ட செயற்குழு ஒன்று உள்ளது. இதில் தலைவர், துணைத் தலைவர், செயலாளர், இணைச் செயலாளர், பொருளாளர் என்னும் ஐந்து பதவிகளை வகிப்போரும், 12 சாதாரண உறுப்பினரும் அடங்குவர்.
# கற்பகப் பிள்ளையார் கோயில், உரும்பிராய்

## திருவிழாக்கள்

இவ்வாலயத் திருவிழா ஆனிப் பூரணையைத் தீர்த்தத் தினமாகக் கொண்டு நடைபெறுகின்றது. ஒரு காலத்தில் பத்துத் திருவிழாக்களே நடந்தன. இப்பொழுது பதினைந்து திருவிழாக்கள் இடம்பெறுகின்றன. கொடியேற்றத்துடன் திருவிழாக்கள் தொடங்கும். இரண்டாம் திருவிழா முதல் 9 ஆம் திருவிழா வரை பல்வேறு வாகனங்களில் பிள்ளையார் வீதி உலாவாக எடுத்துவரப்படுவார். 10 ஆம் நாள் மஞ்சத் திருவிழாவும், 11 ஆம் நாள் கைலாச வாகனத் திருவிழாவும், 13 ஆம் நாள் சப்பறத் திருவிழாவும், 14 ஆம் நாள் தேர்த் திருவிழாவும் இடம்பெறும். 15 ஆம் நாள் தீர்த்தத் திருவிழா. அடுத்த நாள் பூங்காவனத் திருவிழா நடைபெறும்.  
திருவிழாக்களில் பயன்படுத்துவதற்காக இரண்டு தேர்கள், மஞ்சம், சப்பறம், கைலாச வாகனம் என்பனவும் அவற்றுக்கான தரிப்பிடங்களும் கோயிலில் உள்ளன. இவற்றைவிட எலி வாகனம், சிங்க வாகனம், யானை வாகனம், குதிரை வாகனம், இடப வாகனம், மயில் வாகனம் என்பனவும் இருக்கின்றன.
# தென் பசிபிக் பல்கலைக்கழகம்

**தென் பசிபிக் பல்கலைக்கழகம்** (*University of the South Pacific*, **USP**) என்பது ஓசியானியாவின் பல நாடுகளில் வளாகங்களைக் கொண்டுள்ள ஒரு ஆய்வு சார் பொதுப் பல்கலைக்கழகம் ஆகும். இது பசிபிக் கலாசாரம், மற்றும் சுற்றுச்சூழல் ஆகியவற்றுக்கான பன்னாட்டு ஆய்வு மையம் ஆகும். இப்பல்கலைக்கழகத்தின் கல்வித் திட்டம் உலக அளவில் ஆங்கீகரிக்கப்பட்டதாகும். இங்கு பசிபிக் நாடுகளில் இருந்து மட்டுமல்லாமல் பல உலக நாடுகளில் இருந்தும் மாணவர்கள் கல்வி பயிலுகின்றனர். 1968 ஆம் ஆண்டில் ஆரம்பிக்கப்பட்ட இப்பல்கலைக்கழகம் பொதுநலவாயத்தின் கல்வித்திட்டத்துக்கமைய தனது கல்வியை வழங்குகின்றது. ஆத்திரேலியா, நியூசிலாந்துக்கு வெளியே உலக நாடுகளால் அங்கீகரிக்கப்பட்ட ஒரேயொரு ஓசியானியாப் பிராந்தியப் பல்கலைக்கழகம் இதுவாதும். இது ஓசியானாவின் குக் தீவுகள், பிஜி, கிரிபட்டி, மார்சல் தீவுகள், நவூரு, நியுவே, சமோவா, சொலமன் தீவுகள், டோக்கெலாவ், தொங்கா, துவாலு, வனுவாட்டு ஆகிய 12 நாட்டு அரசுகளுக்குச் சொந்தமானது. இதன் தலைமை வளாகம் பிஜி நாட்டில் அமைந்துள்ளது.
# இந்திய வம்சாவளித் தமிழர்கள்

**இந்திய வம்சாவளித் தமிழர்கள்** என்போர் வரலாற்று ரீதியாக இந்தியாவில் இருந்து இலங்கையில் குடியேறிய தமிழர்களை குறிக்கும். "இந்திய வம்சாவளித் தமிழர்" என்றால் மலையகத் தமிழர் என்று கருதும் நிலை வரலாற்று அடிப்படையில் தவறானதாகும். மலையகத் தமிழர் 19ஆம் நூற்றாண்டளவில் பிரித்தானியரின் ஆட்சியின் போது இந்தியாவில் இருந்து பெருந்தோட்டப் பயிர்ச்செய்கைக்காக அழைத்துவரப்பட்டவர்கள் என்பதனால் அவர்களும் "இந்திய வம்சாவளித் தமிழர்" எனும் பகுப்புக்குள் உள்ளடங்குகின்றனர். என்றாலும், அதற்கு மிக முற்பட்ட காலமான போர்த்துக்கீசரின் வருகைக்கு முன்பிருந்தே இலங்கையில் வந்து குடியேறிய இந்திய வம்சாவளித் தமிழர் என்போரின் வரலாறு மிக நீண்டதாகும். இம்மக்களின் பெரும்பாலானோர் தேயிலைத் தோட்டங்களில் பணி செய்வதால், இம்மக்களைத் *தோட்டக்காட்டான்* என்றும் அழைப்பார்கள்.
# தேசிய நெடுஞ்சாலை 45எ (இந்தியா)

**தேசிய நெடுஞ்சாலை 45A** அல்லது **தே. நெ. 45A** இந்தியாவிலுள்ள ஓர் தேசிய நெடுஞ்சாலை ஆகும். இது விழுப்புரத்திலிருந்து கிழக்காக சென்று புதுச்சேரி அடைந்து அங்கிருந்து வங்காள விரிகுடா கடலோரமாக தெற்கில் நாகப்பட்டினம் சென்று அங்கு தே.நெ.67 உடன் இணைகிறது. இச்சாலையின் நீளம் ஆகும்.
# தேசிய நெடுஞ்சாலை 45எ (இந்தியா)

## வழித்தடம்

விழுப்புரம், வளவனூர், கண்டமங்கலம், புதுச்சேரி, அரியாங்குப்பம், கடலூர், ஆலப்பாக்கம், பரங்கிப்பேட்டை, சிதம்பரம், சீர்காழி, தரங்கம்பாடி, காரைக்கால் மற்றும் நாகப்பட்டினம்.
# மீத்தோடிரெக்சேட்டு

| pronounce =
| tradename = Trexall, Rheumatrex, Otrexup, others
| Drugs.com =
| MedlinePlus = a682019
| routes_of_administration = வாய் வழியாக, நரம்பு சிகிச்சை (IV), ஊசி(IM), தோலடி ஊசி (SC)  
| bioavailability = 60% குறைந்த அளவு.
| protein_bound =
| metabolism = கல்லீரல் மற்றும் உள் உறுப்புக்கள் . 1950 - ஆம் ஆண்டுகளிலிருந்து மிகவும் நஞ்சார்ந்த ஃபோலிக் அமிலத்தடுப்பியான அமினோப்டெரின் மருந்திற்கு பதிலாக மீத்தோடிரெக்சேட்டு பயன்படுத்தப்படுகிறது. மீத்தோடிரெக்சேட்டு, ஃபோலிக் அமில வளர்சிதைமாற்றத்தைத் தடுப்பதன் மூலம் செயல்படுகிறது. இம்மருந்து இந்திய உயிர்வேதியியலாளரான சுப்பாராவ் என்பவரால் அமெரிக்காவில் உருவாக்கப்பட்டது.
# தேசிய நெடுஞ்சாலை 45பி (இந்தியா)

**தேசிய நெடுஞ்சாலை 45B** அல்லது **தே.நெ. 45B** இந்தியாவிலுள்ள ஓர் தேசிய நெடுஞ்சாலை ஆகும். இது திருச்சியில் தே.நெ. 45யிலிருந்து கிளம்பி தெற்கில் சென்று துறைமுக நகரமான தூத்துக்குடியை அடைந்து அங்கு தே.நெ. 7Aவைச் சந்திக்கிறது. திருச்சிக்கும் மதுரைக்கும் இடையே உள்ள தொலைவிற்கு நான்குவழிப் பாதையாக விரிவுபடுத்தப்பட்டு மே 2010 இல் இத்திட்டம் நிறைவு செய்யப்பட்டது. மீதம் தொலைவிற்கான மதுரையிலிருந்து தூத்துக்குடி வரையிலான சாலையும் விரிவுபடுத்தப்பட்டுள்ளது. திருச்சியிலிருந்து தூத்துக்குடிக்கு இந்த நெடுஞ்சாலையின் மொத்தத் தொலைவு ஆகும்.
# தேசிய நெடுஞ்சாலை 45பி (இந்தியா)

## வழித்தடம்

திருச்சி, விராலிமலை, துவரங்குறிச்சி, நத்தம், மதுரை, காரியாபட்டி, அருப்புக்கோட்டை, பந்தல்குடி, கோட்டூர், எட்டையாபுரம், எப்போதும் வென்றான், குறுக்குச்சாலை மற்றும் தூத்துக்குடி.
# அரியணை

**அரியணை** என்பது அரசன் அவைக்களத்தில் அமரும் இருக்கை. அரி என்னும் சொல் சிங்கத்தைக் குறிக்கும். அணை என்பது அமரும் இருக்கை. அமரும் இருக்கையைச் சிங்கம் தாங்குவது போலச் செய்யப்பட்டிருக்கும் இருக்கை. இக்காலத்தில் நாற்காலியில் சிங்க முகம் கொண்ட கைப்பிடி இருப்பது போல் செய்யப்பட்டிருக்கும் இருக்கையையும் அரியணை என்கிறோம்.
- அரிமான் ஏந்திய முறை முதல் கட்டிலில் சேரன் செங்குட்டுவன் வீற்றிருந்தான்.
- திருமாவளவன் அரிமா சுமந்த அமளி மேலான் எனக் குறிப்பிடப்படிகிறான்.
- இராமன் முடி சூட்டிக்கொண்டபோது அரியணையை அனுமன் தாங்கிக்கொண்டிருந்தான் எனக் கம்பராமாயணம் குறிப்பிடுகிறது.
;அரசி
:அரசன் அரியணையில் வீற்றிருக்கும்போது அரசியும் அவன் அருகில் வேறொரு இருக்கையில் அமர்ந்திருப்பது வழக்கம்.
;காண்க
- பாண்டில்
# இந்திரா சிவசைலம் அறக்கட்டளை விருது

கருநாடக இசை வல்லுநர் ஒருவரை, ஆண்டுதோறும் தெரிவுசெய்து அவருக்கு **இந்திரா சிவசைலம் அறக்கட்டளை விருது** எனும் விருதினை இந்திரா சிவசைலம் அறக்கட்டளை அமைப்பு வழங்கிச் சிறப்பிக்கிறது. சென்னை மியூசிக் அகாதெமியுடன் இணைந்து நடத்தப்படும் ஒரு விழாவினில் இந்த விருது வழங்கப்படுகிறது. தெரிவு செய்யப்பட்ட அந்த இசைக் கலைஞரின் இசை நிகழ்ச்சியும் அன்றைய விழாவினில் நடைபெறும் வழக்கம் உள்ளது.
# இந்திரா சிவசைலம் அறக்கட்டளை விருது

## இந்திரா சிவசைலம் அறக்கட்டளை விருது பெற்ற இசைக்கலைஞர்களின் பட்டியல்

2010 ஆம் ஆண்டு முதல் 2013 ஆம் ஆண்டு வரை இவ்விருதினைப் பெற்ற இசைக்கலைஞர்களின் பட்டியல் இங்கு தரப்பட்டுள்ளது.
| ஆண்டு | விருது பெற்றவர் | களம் |  |
| --- | --- | --- | --- |
| 2019 | பாண்டுல ராமா | வாய்ப்பாட்டு |  |
| 2018 | ஜெயந்தி குமரேஷ் | வீணை |  |
| 2017 | லால்குடி ஜி ஜே ஆர் கிருஷ்ணன் - லால்குடி விஜயலட்சுமி | வயலின் |  |
| 2016 | ரஞ்சனி - காயத்ரி | வாய்ப்பாட்டு |  |
| 2015 | மல்லாடி சகோதரர்கள் | வாய்ப்பாட்டு |  |
| 2014 | டி. எம். கிருஷ்ணா | வாய்ப்பாட்டு |  |
| 2013 | பாம்பே ஜெயஸ்ரீ | வாய்ப்பாட்டு |  |
| 2012 | அருணா சாய்ராம் | வாய்ப்பாட்டு |  |
| 2011 | சஞ்சய் சுப்ரமண்யன் | வாய்ப்பாட்டு |  |
| 2010 | சுதா ரகுநாதன் | வாய்ப்பாட்டு | } |
# எம். எஸ். ரகுநாதன்

**எம். எஸ். ரகுநாதன்**, இந்தியக் கணித மேதைகளில் ஒருவர். ஆந்திரப் பிரதேசத்தில் 1941-ல் பிறந்த இவர் தனது மாமாவின் வீட்டில் வளர்ந்தார். இந்தியாவில் டாடா பண்டமென்டல் ரிசர்ச் இன்ஸ்ட்டியூட்டில் பேராசிரியர் பதவி வகிப்பவர். இவர் தன் 19 வது வயதில், இந்த நிறுவனத்தில் சேர்ந்தார். இவரின் முழுப்பெயர் ’மாடபூசி சந்தானம் ரகுநாதன்’ என்பதாகும். இவர் தந்தை, சென்னையில் மரக்கடை வணிகம் செய்தவர். மயிலை பி.எஸ்.மேனிலைப் பள்ளியில் படித்த இவர், விவேகானந்தா கல்லூரியில் பி.ஏ (ஹானர்ஸ்) பட்டப்படிப்பு முடித்தார். பின்பு டாடா ஆய்வகத்தில் சேர்ந்து முனைவர் (பி.எச்.டி.,) பட்டத்தையும் பெற்றார்.  
கணிதத்தில் சிறந்த ஆய்வுகளை மேற்கொண்ட இவர், சாந்தி சுவரூப் பட்நாகர் விருது, ராமானுஜம் பதக்கம், பத்மபூஷண் விருது ஆகியவற்றைப் பெற்றார். அறிவியல் அறிஞர்களாக மதிக்கப்பட்டு, உலக சமுதாயத்தால் ஏற்கப்பட்டு, அவர்கள் கையொப்பம் பதித்த ஆவணம் இலண்டனில் உள்ள ராயல் சொசைட்டியில் உள்ளது. பிரபல அறிவியலாளர் ஐசக் நியூட்டன் இதில் கையொப்பமிட்டிருக்கிறார். அதில் சமீபத்தில் கையொப்பமிட்ட பேராசிரியர் எம்.எஸ்.ரகுநாதன் ஆவார். வரலாற்றுப்புகழ் மிக்க கணித மேதை சிறீநிவாச ராமானுஜம், சி.எஸ். சேஷாத்ரி, எம்.எஸ். நரசிம்மன் என இந்திய கணித இயல் துறையின் பெருமையைக் கட்டிக்காத்த பெருமகன்களின் வரிசையில் இவர் இடம் பெற்றுள்ளார்.
# எம். எஸ். ரகுநாதன்

## ஆதாரம்

- கணித துறையில் கவுரவம் தந்த பேராசிரியர்
# தேசிய நெடுஞ்சாலை 66 (இந்தியா)

**தேசிய நெடுஞ்சாலை 66** இந்தியாவில் புதுச்சேரியை பெங்களூருடன் இணைக்கும் ஓர் தேசிய நெடுஞ்சாலை ஆகும். இது புதுச்சேரியிலுள்ள இந்திரா காந்தி சதுக்கத்திலிருந்து துவங்கி, வடமேற்கே திண்டிவனம் வரை சென்று பின்னர் மேற்கில் திருவண்ணாமலை வழியாக ஊத்தங்கரை வரைச் செல்கிறது. இங்கிருந்து தே. நெ. 46இல் அமைந்துள்ள கிருட்டிணகிரியில் இணைகிறது. இந்த சந்திப்பிலிருந்து தொலைவிலுள்ள நே.நெ. 7இலிருந்து தே.நெ. 46 துவங்குகிறது. தேசிய நெடுஞ்சாலை 66இன் மொத்த தொலைவு ஆகும்.
# தேசிய நெடுஞ்சாலை 66 (இந்தியா)

## வழித்தடம்

புதுச்சேரி - திருச்சிற்றம்பலம் - கிளியனூர் - திண்டிவனம் - வல்லம் - செஞ்சி - பென்னாத்தூர் - திருவண்ணாமலை - பாச்சல் - செங்கம் - சிங்காரப்பேட்டை - ஊத்தங்கரை - சாமல்பட்டி - மத்தூர் - கன்னடஹள்ளி - கிருட்டிணகிரி.
# தேசிய நெடுஞ்சாலை 66 (இந்தியா)

## சாலை மேம்பாடு

புதுச்சேரிக்கும் திண்டிவனத்திற்கும் இடையே தொலைவுள்ள சாலை நான்குவழிப் பாதையாக மேதாசு-என்சிசி கூட்டிணைவு கட்டமைத்துள்ளது.
# தேசிய நெடுஞ்சாலை 68 (இந்தியா)

**தேசிய நெடுஞ்சாலை 68** (*NH 68*) முழுமையும் தமிழ்நாட்டிற்குள் அமைந்துள்ள ஓர் தேசிய நெடுஞ்சாலை ஆகும். இது உளுந்தூர்பேட்டை க்கும் சேலத்திற்கும் இடையே தொலைவிற்கு கட்டமைக்கப்பட்டுள்ளது. இது தே.நெ ஏழுடனும் தே.நெ நாற்பத்தேழுடனும் சேலத்தில் இணைகிறது. அதேபோன்று தே.நெ.68 தே.நெ 45 மற்றும் மாநில நெடுஞ்சாலை 69 உடன் உளுந்தூர்பேட்டையில் சந்திக்கிறது. இருவழிப்பாதையாக இரு கட்டங்களில் ரிலையன்சு இன்ப்ரா மற்றும் மேதாசினால் கட்டமைக்கப்பட்டது.
# தேசிய நெடுஞ்சாலை 68 (இந்தியா)

## போக்குவரத்து

தேசிய நெடுஞ்சாலை 68 சேலத்தையும் மறைமுகமாக கோவை, ஈரோடு மற்றும் திருப்பூரையும் சென்னையுடன் இணைக்கும் வழித்தடமாக உள்ளது.
# தேசிய நெடுஞ்சாலை 68 (இந்தியா)

## வழித்தடம்

உளுந்தூர்பேட்டை, எளவனசூர், தியாகதுர்கம், கள்ளக்குறிச்சி, சின்னசேலம், தலைவாசல், காட்டுக்கோட்டை, ஆத்தூர், பெத்தநாயக்கன்பாளையம், வாழப்பாடி & சேலம்
# சுண்ணாம்புத் தொழில் (தமிழர் தொழிற்கலை)

தமிழர் தாயகப் பகுதிகளில் சுண்ணாம்பு மிகுந்து கிடைப்பதால் நீண்டகாலமாக **தமிழர்கள் சுண்ணாம்புத் தொழிலில்களில்** ஈடுபட்டு வருகிறார்கள். சுண்ணாம்பு உறுதியான கட்டிடங்களைக் கட்ட (சுண்ணாம்புச் சாந்து), வெள்ளைப் பூச்சடிக்க, மண்ணில் அமிலத்தன்மையைக் குறைக்க, உரமாக, கல்சியம் ஐதரொசைட் தயாரிக்க, வெளிற்றும் தூள் தயாரிக்க எனப் பலப் பயன்பாடுகளைக் கொண்டது. யாழ்ப்பாணப் பகுதியில் சுண்ணாம்பைப் பயன்படுத்தி கட்டிடங்கள் கட்டப்பட்டுகின்றன.
# சுண்ணாம்புத் தொழில் (தமிழர் தொழிற்கலை)

## சுண்ணம்புச் சூளை அமைப்புகளும் நடைபெறும் தாக்கங்களும்

கல்சியம் காபனேற்று மூலங்களான சிப்பி, சுண்ணம்புக் கல் முதலானவற்றிலிருந்து சுட்டசுண்ணாம்பை பெறுவதற்கு சூளைகள் பயன்படுத்தப்படுகின்றன.
இங்கு நடைபெறும் வேதியியல் தாக்கம்  
:CaCO<sub>3</sub> + வெப்பம் → CaO + CO<sub>2</sub>  
இந்த தாக்கம் சிறப்பாக நடைபெறும் வெப்பநிலை 900&nbsp;°C (1650&nbsp;°F; இல் பெறப்படும் CO<sub>2</sub> இன் பகுதி அமுக்கம் 1 வளிமாண்டலமாகவும் வெப்பநிலை 1000&nbsp;°C (1800&nbsp;°F; இல் பெறப்படும் CO<sub>2</sub> இன் பகுதி அமுக்கம் 3.8 வளிமண்டலமாகவும்) இருக்கும். இதுவிரைவான சுண்ணம்பை பெறும் வெப்பநிலைகளாகும் இந்தியா,இலங்கை போன்ற நாடுகளில் பாரம்பரிய சுண்ணாம்புச் சூளைகள் பயன்படுத்தப்படுகின்றன. மேற்கு நாடுகளில் புதிய சூளை அமைப்புகள் காணப்படுகின்றன.
# பாண்டில்

**பாண்டில்** என்னும் சொல் வெண்ணிறத்தைக் குறிக்கும். வெண்ணிற மூடாக்கு வண்டி, வெண்ணிற விரிப்புள்ள கட்டில், வெண்ணிறமுள்ள சங்கு, வெண்ணிறத் தோலால் போர்த்தப்பட்ட யாழ்ப்பெட்டி, மகளிர் இடுப்பில் அணிந்துகொள்ளும் வெண்ணிற ஒட்டியாணம், வெள்ளி-விளக்கு முதலான பொருள்களை உணர்த்தும். பாண்டில் என்னும் பெயர் கொண்ட ஓர் அரசனும் இருந்தான்.
;வெண்ணிற மூடாக்கு வண்டி
- பாண்டில் என்பது குதிரைவண்டி. இதனை நல்லியக்கோடன் பாணர்க்கும் செல்வக் கடுங்கோ வாழியாதனும், இளஞ்சேரல் இரும்பொறையும் புலவர்க்கும் வழங்கினர்.
- போரில் பயன்படுத்தப்படும் வண்டி.
- மகளிர் ஏறிச் செல்லும் வண்டி. இளம்பாண்டில் தேர் ஊர – கலித்தொகை 109-4
;வண்டி வேறுபாடுகள்
:வையம் என்பது மாட்டுவண்டி. பாண்டில் என்பது குதிரை பூட்டிய வெள்ளை-வண்டி. தேர் என்பது மணியோசையுடன் செல்லும் வண்டி.
;வெண்ணிற விரிப்புள்ள கட்டில்
- அரசன் அந்தப்புரத்தில் அரசியொடு உறங்கும் கட்டில்
- அரசனின் முரசு வைக்கும் (வெண்ணிறக்) கட்டில்
;வெண்ணிறமுள்ள சங்கு
:ஒலி பெருக்கியாக ஊதப்படும் சங்கு. பகர் குரல் பாண்டில் அகவுநர் - பரிபாடல் 15-42
;வெண்ணிறத் தோல் போர்த்திய யாழ்ப்பெட்டி
:யாழை மூடி வைக்கும் பெட்டி வண்ணிறத் தோல்பெட்டி.
;மகளிர் இடுப்பில் அணியும் வெண்ணிற ஒட்டியாணம்
:பாண்டில் என்பது மகளிர் வயிற்றுக்குக் கீழ் இடையில் அணியும் பொன்னணி. (ஒட்டியாணம்)
;வெள்ளி விளக்கு
:பாண்டில் என்பது ஒருவகை விளக்கு.
# பாண்டில்

## பாண்டில் அரசன்

:பாண்டில் என்பவன் அரிசில் என்னும் ஊரின் அரசன். இவனை ‘இசைவெங்கிள்ளி’ என்னும் சோழன் வென்றான்.
# பாண்டில் அரசன்

பாண்டில் என்பவன் அரிசில் என்னும் ஊரின் அரசன். இவனை ‘இசைவெங்கிள்ளி’ என்னும் சோழன் வென்றான்.
பாண்டில் என்னும் அரசனுக்கும், இசைவெங்கிள்ளி என்னும் சோழனுக்கும் இடையே, அரிசில் ஆறு பாயும் அம்பர் என்னும் ஊரில் போர் நிகழ்ந்தது. போரில் கிள்ளி வெற்றி பெற்றான்.
# நல்லியக்கோடன்

**நல்லியக்கோடன்** கடையெழு வள்ளல்களுக்குப் பின்னர் வாழ்ந்த வள்ளல்களில் ஒருவன். ஓய்மான் நாட்டு அரசன். ஓவியர் குடிமக்களின் தலைவன். இவனது தலைநகர் நன்மாவிலங்கை. எயிற்பட்டினம், கிடங்கில் முதலிய ஊர்கள் இவனுக்கு உரியன. இடைக்கழிநாட்டு நல்லூர் நத்தத்தனார் என்னும் புலவர் ஏழு நரம்பு கொண்ட யாழை மீட்டிப் பாடும் சிறுபாண் என்னும் இசைவாணர்களை இவனிடம் சென்று பரிசில் பெறுமாறு ஆற்றுப்படுத்துகிறார். அப்போது அவனிடம் முன்பு தான் பெற்ற பரிசில்களையும், அவனது பண்புகளையும், அவனை நடந்துகொள்ளும் பாங்கையும் குறிப்பிடுகிறார்.
- இவன் நாடு உயர்ந்த மலைகளைக் கொண்டது.
- இவனது அரண்மனை வாயில் மலை கண் விழித்தது போன்றது. கடவுள் மால்வரை கண் விடுத்து அன்ன அடையா வாயில் பொருநர், புலவர், அந்தணர் ஆகியோர் இதில் தடையின்றி புகுந்து செல்லலாம்.
- இவன் முன்பு பாடிய புலவர் நத்தத்தனார்க்கு யானை, தேர் முதலான பரிசில்களை வழங்கினான். சிறுகண் யானையொடு பெருந்தேர் நல்கி
# நல்லியக்கோடன்

## பண்புகள்

- செய்ந்நன்றி அறிபவன்
- சிற்றினம் சேராதவன்
- இன்முகம் காட்டுபவன்
- இனிய செயல் புரிபவன்
- அஞ்சிய பகைவர்களை அரவணைப்பவன்
- சினம் வெஞ்சினமாக மாறாதவன்
- வீரர்களை மட்டுமே எதிர்த்துப் போர் புரிபவன்
- தன் படை சோரும்போது முன்னின்று தாங்குபவன்
- அரிவையர் முன் அறிவு மடையனாகி விடுவான்
- அறிஞர் முன் அறிவுத்திறம் காட்டுவான்
- வரிசை அறிந்து வழங்குவான்
- வரையறை இல்லாமல் வழங்குவான்
- முதியோரை அரவணைப்பான்
- இளையோருக்கு மார்பைக் காட்டிப் போரிடுவான்
- ஏர் உழவர்க்கு நிழலாவான்
- தேர் உழவர்க்கு வேலைக் காட்டுவான்
# நல்லியக்கோடன்

## பேணும் முறை

- பாணரின் துன்பத்தைப் போக்குவான்
- செந்நிற ஆடை போர்த்துவான்
- ஏறிச் செல்லக் குதிரை நல்குவான்.
- பரிசுகளை ஏற்றிச் செல்லத் திறந்த குதிரைவண்டிகள் நல்குவான்.
- சென்ற அன்றே வழங்குவான்
# நல்லியக்கோடன்

## புறத்திணை நன்னாகனார் பாடல்

பாரியின் பனிச்சுனை நீர் இனிப்பது போல் கொடை வழங்கினான்.
# சமவெளிப் பழங்குடிகள்

, 2008]]  
பிளெயின்சு இந்தியன்சு (ஆங்கிலம்: Plains Indians) என ஐரோப்பியரால் அடையாளப்படுத்தப்படும் **சமவெளிப் பழங்குடிகள்** வட அமெரிக்காவின் பெரு சமவெளிப் பகுதிகளில் வசித்து வந்த பழங்குடி மக்கள் ஆவர். சமவெளிப் பழங்குடிகள் எனப்படுவர்கள் தமக்கான மொழிகளையும், பண்பாட்டையும், வாழ்வியலையும் கொண்ட பல்வேறு குடிகளைச் சேர்ந்தவர்கள் ஆவர்.
இவர்கள் ஐரோப்பிய காலனித்துவ அரசுகளான கனடாவையும் ஐக்கிய அமெரிக்காவையும் எதிர்த்து நெடுங்காலம் நடத்திய, நடத்திவரும் எதிர்ப்புப் போராட்டங்களாலும், இவர்களின் பண்பாட்டு வாழ்வியல் தனித்துவங்களாலும் பரவலாக அறியப்படுகிறார்கள். வட அமெரிக்கப் பழங்குடிகள் என்றவுடன் இலக்கியத்திலும், ஓவியத்திலும் ஊடகங்களிலும் பெரும்பாலும் சித்தரிக்கப்படும் மக்கள் இந்த குடிகளைச் சார்ந்தவர்களே.
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

சமவெளிப் பழங்குடிகள் மக்களின் வரலாற்றில், வாழ்வியலில், பொருளியலில், பண்பாட்டில், சமய நம்பிக்கைகளில் அமெரிக்கக் காட்டெருது முக்கிய இடத்தை வகிக்கிறது. உணவு, உடை, உறையுள், ஆயுதங்கள், பண்டமாற்று என **பல்வேறு வழிகளில் அமெரிக்க காட்டெருதை சமவெளி பழங்குடிகள் பயன்படுத்தினர்.**
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## வேட்டை

சமவெளிக் குடிகள் காட்டெருதுவை மிக நெடுங்காலமாக வேட்டையாடிப் பயன்படுத்தி வந்துள்ளார்கள். குதிரைகள் அறிமுகப்படுத்தப்பட முன்பு இந்தப் பெரிய விலங்குகளை பாறை விழிம்புகளுக்கு ஓடச் செய்து பாதாளத்தில் விளச் செய்து வேட்டையாடினர். சுற்றடைக்கப்பட்ட பகுதிகளுக்கு காட்டெருதுக்களை ஓட்டிவந்தும் வேட்டையாடினர்.
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## உடல் உறுப்புகள் வாரியாகப் பயன்பாடுகள்

காட்டெருதுவின் ஒவ்வொரு உறுப்பும் பயன்படுத்தப்பட்டது.
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## உடல் உறுப்புகள் வாரியாகப் பயன்பாடுகள்

### தோல்

- உடைகள் (சேட்டு, பட்டி, பனி மேல் அங்கி, மேலும் பல ...)
- காலணிகள்
- பைகள்
- ரிபி கூரை
- உறைகள்
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## உடல் உறுப்புகள் வாரியாகப் பயன்பாடுகள்

### மயிர்

- தலைப்பாகை
- தலையணி
- கயிறு
- அணிகலன்கள்
- மருத்துவப் பந்து
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## உடல் உறுப்புகள் வாரியாகப் பயன்பாடுகள்

### வால்

- சாட்டை
- அலங்காரப் பொருட்கள்
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## உடல் உறுப்புகள் வாரியாகப் பயன்பாடுகள்

### குளம்பு & அடிகள்

- பசை
- கைக்கோடரி
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## உடல் உறுப்புகள் வாரியாகப் பயன்பாடுகள்

### கொம்பு

- கிண்ணம்
- கரண்டி
- விளையாட்டுப் பொருட்கள்
- வில்லின் பகுதிகள்
- நெருப்புத் தாங்கிகள்
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## உடல் உறுப்புகள் வாரியாகப் பயன்பாடுகள்

### இறைச்சி

- உணவாக
- Pemmican
- Jerky
# அமெரிக்க காட்டெருதை சமவெளி பழங்குடிகள் பயன்படுத்திய வழிகள்

## பயன்பாடுகள்

### உணவு

காட்டெருதே பழங்குடிகளின் மிக முக்கிய உணவாக இருந்தது. இதன் இறைச்சி நெருப்பின் மீது வாட்டி உண்ணப்பட்டது. இறைச்சியை கீற்றுக்களாக (strips) வெட்டி, சூரிய ஒளியில் உலர்த்தி, இடித்து, காட்டெருதின் சூடான கொழுப்போடும் சதைக்கனிகளோடு (berries) சேர்த்து pemmican தயாரிக்கப்படும். உலர்த்தப்பட்ட இறைச்சி சூப்பாகவும் உண்ணப்படும்.
# முத்தெடுத்தல் (தமிழர் தொழிற்கலை)

**முத்தெடுத்தல்** என்பது நீண்ட காலமாக தமிழர்கள் செய்துவரும் தொழில்களில் ஒன்றாகும். மூச்சடக்கி முத்தெடுத்தல் அல்லது முத்துக் குளித்தல் என்பது இடர்கள் நிறைந்த ஒரு கலையாகும். முத்திருக்கும் இடங்கள் பற்றியும், முத்துக்களின் வகைகள் பற்றியும், மூச்சடக்கி முத்தெடுத்தல் பற்றியும் விரிவான அறிவு தமிழர் மரபவழி அறிவில் உண்டும். இது தொடர்பாக தமிழ் இலக்கியங்களிலும் விரிவான பதிவுகள் காணப்படுகின்றன.  
இந்தியாவில் தூத்துக்குடியிலும், இலங்கையில் சிலாபம் மற்றும் மன்னார் வளைகுடாப் பகுதிகளிலும் முத்தெடுத்தலில் ஈடுபடுவர்.
# முத்தெடுத்தல் (தமிழர் தொழிற்கலை)

## முத்துக்குளித்துறையின் அழிவு

சூழலியல் மாசு அடைவதால் சிப்பிகளில் முத்துக்கள் வளர்வது மிகவும் பாதிப்படைந்துள்ளதாக ஆய்வாளர் உதயனப் பிள்ளை தெரிவிக்கிறார்.
# பூர்வீக சங்கீத உண்மை

**பூர்வீக சங்கீத உண்மை** என்னும் இந்நூலை, 1930 ஆம் ஆண்டு, புகழ் பெற்ற நாதசுர மேதை மதுரை பொன்னுசாமிப் பிள்ளை எழுதினார். இசை வரலாற்றில் இந்நூல் மிகப்பெரிய சிந்தனைப் புரட்சியைத் தோற்றுவித்தது. ஆனால், தமிழிசை ஆய்வு வரலாற்றில், இவருக்கும், இந்நூலுக்கும் உரிய இடம் தரப்படாமல் மறைக்கப்பட்டது.
# பூர்வீக சங்கீத உண்மை

## நூற்சிறப்புகள்

- பெரும்பண்கள், கிளைப்பண்கள், சுர அமைப்புகள், இசை நுணுக்கங்கள் ஆகியன குறித்து மிகவும் நுணுக்கமாக ஆராய்ந்து, இயற்றப்பட்ட நூல் இதுவாகும்.
- இதில் தமிழிசை இலக்கண மரபு வழி நின்று, கர்நாடக இசையில் வழங்கிவரும் 72 மேளகர்த்தா இராகங்களைத் தர்க்கரீதியாக நிராகரித்து, அவற்றுள் 32 மேளகர்த்தாக்கள் மட்டுமே பெரும் பண்கள் என நிறுவ முனைந்தது.
- அகமதாபாத்தில் நடைபெற்ற அகில இந்திய இசை மாநாட்டுக்கு மைசூர் மன்னரின் உதவியோடு சென்று, அம்மாநாட்டில் கலந்து கொண்டார். இம்மாநாட்டில் இவர் கூறிய தாய் இராகம் 32 என்கிற கொள்கை விவாதிக்கப்பட்டு ஏற்றுக் கொள்ளப்பட்டது.
# பூர்வீக சங்கீத உண்மை

## நூலமைப்பு

இந்நூல் ஐந்து பகுதிகளைக் கொண்டிருந்தது.
1. நூன் மரபு
1. கர்த்தா ராகத்தின் நிர்ணயம்
1. மூர்ச்சை பிரசுதாரம்
1. கர்த்தா இராகங்களும் அனுபவத்திலிருக்கிற ஜன்ய இராகங்களும்
1. இசை நுணுக்கம் என்னும் சுதிபேத ராக சூட்சுமம்
# பூர்வீக சங்கீத உண்மை

## நூற்பொருட்கள்

- பன்னிரு சுரங்கள் பற்றியும், பன்னிரு சுரங்களும் வான் மண்டலத்தில் நிலவும் பன்னிரு இராசிகளில் நிற்கும் முறையையும் விளக்குகின்றது.
- பண், பண்ணியல், திறம், திறத்திறம் அமையும் நிலைகளை விளக்குகிறது.
- பழந்தமிழ் மக்கள் 32 தாய் இராகங்களில் பாடி வந்துள்ள நிலையை எடுத்துரைக்கின்றது.
- பரதர், சாரங்கதேவர், சோமநாதர், புண்டரீக விட்டலர், வெங்கடாத்ரி ராஜா, வேங்கடமகி ஆகியவர்களின் இசை இலக்கண அமைப்புகளைக் குறிப்பிட்டு, பொன்னுச்சாமியின் 32 தாய் இராகங்கள் தெளிவுபடுத்தப்பட்டு, அவைகளை உண்மையானவை என்றும் விளக்கியுள்ளார்.
# சோழர் கடற்படை

**சோழர் கடற்படை** (*Chola Navy*) என்பது சோழப் பேரரசின் உள்ளடக்கப்பட்ட கடற்படைகள் மற்றும் அதன் ஏனைய கடல் படைக்கலங்கள் என்பவற்றைக் கொண்டிருந்தது. சோழப் பேரரசானது இலங்கை, சிறீவிஜயம் (தற்போதைய இந்தோனேசியா) ஆகியவற்றை வெற்றி கொண்டு விரிவடைவதற்கும், இந்து சமயம், திராவிடக் கட்டிடக்கலை, திராவிடக் கலாச்சாரம் என்பன தெற்காசியாவில் பரவுவதற்கும், பொ.ஊ. 900 காலப்பகுதியில் கடற்கொள்ளையினைத் தென்கிழக்காசியா தடுப்பதிலும் சோழர் கடற்படை முக்கியப் பங்காற்றியது.  
இடைக்காலச் சோழர்கள் ஆட்சிக் காலத்தில் கடற்படை அளவிலும் தரத்திலும் வளர்ந்தது. சோழக் கடற்படைத் தளபதிகள் சமூகத்தில் அதிகம் மதிக்கப்பட்டும் செல்வாக்குப் பெற்றும் காணப்பட்டனர். கடற்படையின் கட்டளைத்தளபதிகள் சில சந்தர்ப்பங்களில் அரசதந்திரிகளாகவும் செயற்பட்டனர். பொ.ஊ. 900 முதல் பொ.ஊ. 1100 வரை, சிறிய காயல் உட்பகுதிகளிலிருந்து ஆசியா முழுவதற்கும் அரசதந்திர அடையாளமாகவும் மிகுந்த வல்லமை நீட்சியாகவும் கடற்படை காணப்பட்டது. ஆனால், தென்னிந்தியாவின் ஆந்திர-கருநாடகத் தலைமை நிலப்பகுதிகளில் இடம்பெற்ற சாளுக்கியர்களை வென்றடக்குவதற்கான சண்டைகளினால் படிப்படியாக மேலாதிக்கத்தைச் சோழர் இழந்தனர்.
# சோழர் கடற்படை

## வரலாறு

வரலாற்றாளர்கள் சோழ ஆட்சியினை மூன்று புரிந்துகொள்ளக்கூடிய கட்டங்களாகப் பிரிக்கின்றனர். முதலாவது காலகட்டம் முற்காலச் சோழர்கள் காலம். இரண்டாவது காலம் இடைக்காலச் சோழர்கள் காலமாகவும், கடைசிக் காலகட்டம் சாளுக்கியச் சோழர் காலமாகவும் உள்ளது.  
சோழர்கள் 9ம் நூற்றாண்டு அரைப்பகுதி முதல் 13ம் நூற்றாண்டின் ஆரம்பம் வரை தங்கள் வல்லமையின் உயரத்தில் காணப்பட்டனர். முதலாம் இராஜராஜ சோழன், அவருடைய மகன் இராசேந்திர சோழன் காலத்தில் சோழப் பேரரசு ஆசியாவில் ஓர் இராணுவ, பொருளாதார, கலாச்சார சக்தியாக விளங்கியது. 1010 முதல் 1200 வரையான காலப்பகுதியில் சோழரின் நிலப்பகுதிகள் மாலத்தீவுகளிலிருந்து ஆந்திரப் பிரதேசத்தின் கோதாவரி ஆறு வரை விரிவடைந்தது. இராஜராஜ சோழன் தென்னிந்தியா தீபகற்பத்தை வெற்றி கொண்டு, இலங்கையின் சில பகுதிகள் மற்றும் மாலத்தீவுகளின் கைப்பற்றப்பட்ட பகுதிகளை இணைத்தார்.
# சோழர் கடற்படை

## வரலாறு

### ஆரம்ப நடவடிக்கை

சங்க இலக்கியத்தில் ஆரம்ப காலச் சோழ அரசர்கள் பற்றித் தெளிவாகச் சான்றுடன் குறிப்பிடப்பட்டுள்ளது. அவ்விலக்கியம் பொது ஊழியின் முதற் சில நூற்றாண்டு காலத்திற்கு உரியது என்று பொதுவாக அறிஞர்கள் உடன்படுகின்றனர். சங்க இலக்கியம் அரசர்களினதும் இளவரசர்களினதும், அவர்களைப் புகழ்ந்து பாடிய புலவர்களின் பெயர்களாலும் நிறைந்து காணப்படுகின்றது. ஆயினும், மக்களின் வாழ்க்கையையும் வேலையையும் சித்தரிக்கும் உயர் இயக்கியம், வரலாற்றைப் பிணைக்க முடியாது உள்ளது.
# சோழர் கடற்படை

## வரலாறு

### புராதன கடற்படை

சோழர் கடற்படை செயற்பாடுகள் பற்றிய ஆரம்ப குறிப்பு பொ.ஊ. முதலாம் நூற்றாண்டு வெளி மூலங்களில் காணப்படுகின்றது. காவிரிப்பூம்பட்டினம் (தற்போது **பூம்புகார்**) பற்றிய உரோமர் குறிப்பு எவ்வாறு அரசனின் கடற்படையினால் வாணிப கடற்கலங்கள் கடற்காலுக்கு அழைத்துச் செல்லப்பட்டன என்றும் அது காவிரி ஆற்றின் வாயிலில் அமைந்த இயற்கைத் துறைமுகம் என்றும் விபரிக்கின்றது.  
இக்கால கடற் ரீதியான செயற்பாடுகள் பற்றிய, சில அகழ்ந்தெடுக்கப்பட்ட மரத்தாலான அலங்காரத் தட்டு பழைய நகர் அருகில் இடம்பெற்ற கடல் நிகழ்வுகளின் சித்தரிப்பு தவிர்த்த சிறு தொல்பொருளியல் சான்றுகள் உள்ளன.  
ஆயினும், சோழ கடற்ச் செயற்பாடுகள்பற்றிய அதிகமான நுழைபுலம் செங்கடல் செலவிலிருந்து சேர்க்கப்பட்டது. இதில் குறிப்பிடப்படாத வர்த்தகர் பெறுமதியான பொருட்களுடனான வாணிப கடற்கலங்களுக்குத் துணையாகச் செல்லும் கப்பல்களின் செயற்பாடுகள் பற்றி விவரிக்கிறார். இந்த ஆரம்ப கால கடற்கலங்கள் ஒருவித ஆரம்ப நிலை நெருப்பு எறி கருவி அல்லது கவண் முறையிலமைந்த ஆயுதத்திணைக் கொண்டு காணப்பட்டது.  
சொழாந்தியம் என்பவை முற்கால சோழர்களின் கடற்படை எடுப்பில் பயன்படுத்திய கப்பல்களாகும். இவற்றில் காவிரிபூம்பட்டினத்தில் இருந்து பசிபிக் தீவுகள் வரையில் முற்காலச் சோழர்களால் கடற்பயணங்கள் மேற்கொள்ளப்பட்டன. இவை மிகப்பெரியதாகவும் பெரிய அளவு பொருட்களைச் சுமந்து செல்வதற்கு ஏற்பவும் வடிவமைக்கப்பட்டிருந்தது. இந்த கப்பல்களின் தலைவர் பட்டினத்துப்பிள்ளை ஆவார்.
# சோழர் கடற்படை

## வரலாறு

### இடைக்கால கடற்படை

#### இடைப்பட்ட ஆட்சிக் காலம்

சங்க கால (கிட்டத்தட்ட பொ.ஊ. 300) முடிவிலிருந்து ஏறக்குறைய மூன்று நூற்றாண்டு தமிழ் நாட்டைப் பாண்டியரும் பல்லவரும் ஆட்சி செலுத்திய காலம் (கிட்டத்தட்ட பொ.ஊ. 600) வரையிலான மாறுதலுக்குள்ளான காலம் சிறிதளவே அறியப்பட்டுள்ளது. இருண்ட அரசாட்சியான களப்பிரர் தமிழ் நாட்டைக் கைப்பற்றி ஏற்கெனவே இருந்த அரசுகளை மாற்றிவிட்டு ஏறக்குறைய மூன்று நூற்றாண்டுகள் ஆட்சி செய்தனர். இவர்கள் 6ம் நூற்றாண்டில் பல்லவராலும் பாண்டியராலும் நீக்கப்பட்டனர்.  
மூன்றாம் நூற்றாண்டு முதல் ஏழாம் நூற்றாண்ட வரையான காலப்பகுதி சோழர் கடல் வலிமைப் பாரம்பரியத்தின் குருட்டுப் புள்ளியாகவே காணப்பட்டது. ஆனால் இது பாண்டிய, பல்லவ சமகால செயற்பாடுகளிலிருந்து ஊகிக்க முடிகின்றது. வரவிருக்கின்ற மூன்று நூற்றாண்டு சோழர்களின் சரிவு காலப்பகுதியிலிருந்து 9ம் நூற்றாண்டின் இரண்டாம் காலண்டில் விஜயலாயனின் பதவியேற்பு வரை சிறிதளவே அறியப்பட்டுள்ளது. இடைப்பட்ட ஆட்சிக் காலத்தில், சோழர்கள் பல்லவர்களுக்குக் கீழ் இருப்பதைக் குறைத்து, பாண்டியருடன் பக்கம் உறவை ஏற்படுத்தி, பல்லவர்களின் நிலப்பிரபுத்துவ அதிகாரத்ததை ஒழிக்க முயன்றனர். ஆயினும், இதுபற்றிய திடமான குறிப்போ, பதிவோ இல்லை.  
எவ்வாறு இருப்பினும், சோழர்களின் அக்குறிப்பிட்ட காலத்தில் காவேரி ஆற்றில் உட்புறத்தே சிறிய ஆனால், குறிப்பிடத் தக்க கடற்படை பராமரித்து இருந்தனர். இக்கால கட்டத்தில் அவர்கள் கவேரி ஆற்றுப் பள்ளத்தாக்கில் உட்புற வர்த்தகத்தில் ஆதிக்கம் செலுத்தி, முசிறியை அவர்களின் முக்கிய உட்புற துறைமுகமாகக் கொண்டு காணப்பட்டனர். உலர் கப்பல் கட்டுமிடங்கள் இக்காலத்தில் அமைக்கப்பட்டன. அவற்றை இன்றும் காணக்கூடியதாகவுள்ளது.
# சோழர் கடற்படை

## வரலாறு

### பேரரசின் கடற்படை ஆழ்கடல் திறன்களுடன்

ஆட்சிக்காலத்தில் சோழப் பேரரசும் அதன் வல்லமையின் உச்சமும் (கிட்டத்தட்ட பொ.ஊ. 1050).]]  
இப்பகுதி வரலாறு சாசனங்கள், கல்வெட்டுகள் மற்றம் வெளிநாட்டு குறிப்புகள் என்பவற்றுக்கூடாகச் சிறப்பாக ஆவனப்படுத்தப்பட்டுள்ளது. இதனூடாக வரலாற்றாலர்கள் சோழர் கடற்படை செயற்பாடுபற்றிய இடைச்செருகல்களைச் சேர்க்கக் கூடியதாகவுள்ளது.  
விஜயலாய அரசின் எழுச்சியுடன் சோழ வல்லமையின் விளைவாகச் சோழர் கடற்படை அதன் வடிவத்தைப் பெறலாயிற்று. பல்லவர் ஆட்சிக் காலத்தில் சோழர் நிலப்பகுதிகளை மட்டுமல்லாது கலாச்சார, சமூக பொருளாதாரத்திலும் ஆதிக்கம் செலுத்தினர். இடைக்காலச் சோழர் பல்லவரிடமிருந்து வாணிப, கடல் கட்டுப்பாடு ஆதிக்கத்தைப் பெற்றனர்.  
பல்லவ கடற்படையின் அபிவிருத்தியில் போர்க்கப்பல் பரிணாமம், கடற்சார் கட்டமைப்பு ஆகியன முக்கிய பங்காற்றின. மலாய் தீபகற்பத்தில் தமிழருக்கான நண்பரை உருவாக்கித் தென் கிழக்காசியாவில் கடற்கொள்ளையைக் கட்டுப்படுத்த பல்லவ அரசன் சிம்மவிஷ்னுவினால் காத்திரமான முயற்சிகள் முன்னெடுக்கப்பட்டன. ஆயினும், சோழரின் கடற்படைப் பலத்தினால் இது மூன்று நூற்றாண்டுகள் வரையே நீடித்தது.  
சிங்கள அரசன் ஐந்தாம் மகிந்தனுடனான மூன்று நூற்றாண்டு கால முரண்பாடு முதலாம் இராஜராஜ சோழன் (985-1014) முடியேற்புடனும் அவனது வெற்றிகரமான கடற்படையின் பாவனையினாலும் திருப்பமானதொரு முடிவுக்குக் கொண்டு வந்து சிங்கள அரசனை அடக்கச் செய்தது.  
இக்காலம் பழைமையான பாரம்பரியங்களிலிருந்து விடுபட்டுச் சிந்திக்கவும் செய்தது. இராஜராஜ சோழன் பல வெளிநாட்டவர்களை (குறிப்பாக அராபியாகள், சீனர்கள்) கடல்சார் கட்டுமான திட்டத்தில் நியமித்தான் இம்முயற்சி தொடர்ந்ததன் விளைவால் இராஜராஜ சோழனுக்குப் பின் முடிசூட்டிக் கொண்ட முதலாம் இராசேந்திர சோழனினால் அதன் பயனைப் பெறக்கூடியதாகவிருந்தது. இராசேந்திர சோழன் வெற்றிகரமாக சிறீவிஜயத்திற்கெதிராக (தற்போதைய இந்தோனேசியா) சென்று சலிந்திராவை அடக்கச் செய்தது.
# சோழர் கடற்படை

## வணிகம், வர்த்தகம், அரசியல் சாதூரியம்

சோழர் கடல்சார் செயற்பாடுகளை அதிகரித்து, சீனா, தெற்கிழக்காசியா வரை அதை விரிபுபடுத்தினர். சுமாத்திராவில் கண்டுபிடிக்கப்பட்ட தமிழ்ச் சாசனம் "நனதேச திசையய்யாயிரத்து ஐந்நூற்றுவர்" என்ற சோழ நாட்டின் புகழ்பெற்ற வணிக சங்கத்தைக் குறிப்பிட்டது. சோழர் இந்திய தீபகற்ப மேற்கு மற்றும் கிழக்கை தங்களுக்குரியதாக்கி, முன்னனி வர்த்தகத்தில் ஈடுபட்டனர். சீனாவின் தாங் அரசமரபு, சைலேந்திரர்களின் சிறீவிஜயம், பக்தாத்தின் அப்பாசியக் கலீபகம் என்பன சோழர்களின் பிரதான வர்த்தக பங்காளிகளாகவிருந்தனர்.  
சீனருடனான வணிகம் மிகவும் ஆதாயம் மிக்கதாகவிருந்தது. வெளிநாட்டு வணிபம் செய்ய அரசனின் அனுமதியையும் சுங்கத் துறையிடமிருந்து அனுமதிப் பத்திரமும் பெற்றிருக்க வேண்டியதாயிருந்தது. அக்கால வணிபம் மூன்று வழிப் பயணம் மிக்கதாயிருந்து. இந்தியப் பொருட்கள் (காரச்சுவைப் பொருட்கள், பஞ்சு, இரத்தினம்) சீனாவுக்கு கப்பலில் அனுப்பப்பட்டு, சீனாவிலிருந்து பொருட்கள் (பட்டு, நறுமணப்பொருள், இரும்பு) கொண்டுவரப்பட்டு, சோழர்களின் துறைமுகத்திற்கு கொண்டு செல்லப்பட்டன. உள்ளூர் தேவைக்குப் பயன்படுத்தப்பட்ட பொருட்களின் மிகுதி மற்றும் இந்தியப் பொருட்கள் அராபியருக்கு ஏற்றுமதி செய்யப்பட்டன.